Document ID: /roh_data/filtered/fineweb-2-filterrobots_roh.jsonl.gz/25180

Curt e concis:
- 975 dals delegads da la CDU han vuschà per la coaliziun, 27 encunter
- l'ultim pled sch'i vegn tar la coaliziun gronda han ils delegads da la SPD
In'ultim obstachel resta però anc. Er ils delegads da la SPD ston anc approvar la nova cunvegna tranter las 3 paridas. Il resultat da la votaziun duai vegnir dà enconuschent la dumengia proxima. La CSU aveva gia approvà la cunvegna.
La dumengia aveva la chanceliera Angela Merkel preschentà ses cabinet futur. Cun l'elecziun è ella vegnida encunter a ses critichers interns. Tranter auter duai ses contrahent conservativ Jens Spahn (37) daventar nov minister da sanadad.
Suenter las elecziuns dal parlament dal settember avevan la CDU e la CSU l'emprim anc negozià cun ils liberals ed ils Verds davart ina regenza. Ils discurs avevan però fatg naufragi. En consequenza è l'uniun entrada en contractivas cun la SPD.
RR novitads 18:00